నోట్లరద్దు తర్వాత పడిపోయిన కార్ల అమ్మకాలు
 
న్యూఢిల్లీ, డిసెంబరు 30: పెద్దనోట్ల రద్దుతర్వాత భారత్‌లో ఆటోమొబైల్‌రంగం తీవ్ర వత్తిడులకు లోనయిందని, నవంబరు 8వ తేదీ తర్వాత ఆటోమోబైల్‌ విక్రయాలు రెండంకెల్లో దిగజారాయని జపాన్‌ బ్రోకరేజి సంస్థ నోమురా అంచనావేసింది. ఫిబ్రవరి, మార్చినాటికి మాత్రమే నగదు లభ్యత సాధారణ పరిస్థితులకు వచ్చే అవకాశం ఉందని, ఈ కాలం తర్వాత మాత్రమే ఆటోమొబైల్‌ రంగం కొంద మెరుగుపడుతుందని అంచనావేసారు. డిసెంబరు నెల హోల్‌సేల్‌ విక్ర యాలు రిటైల్‌ విక్రయాలు కూడా పెద్దనోట్ల రద్దుకారణంగా దెబ్బతినే అవకాశం ఉందని అంచనా వేసింది. 2016 మోడల్‌ వాహనాలను క్లియర్‌ చేసుకునేందుకు ఒరిజినల్‌ ఎక్విప్‌మెంట్‌ మాన్యుఫ్యాక్చరర్లు కసరత్తులు చేయక తప్పదని అంచనా వేసారు. గ్రామీణ ప్రాంతాల్లో రిటైల్‌రంగం ఎంతో మెరుగు పడుతున్నదని, నగదు లభ్యతలో ఎదురైన సంక్షోభం కారణంగా అమ్మకాలు కుదేలైపోయాయయని అంచనావేసింది. ఆటోరంగానికి నగదుసంక్షోభం పరిష్కారం అయితేనేమార్గం సులువవుతుందని కూడా ప్రకటించింది.
ఫిబ్రవరి మార్చి నుంచి నగదు లభ్యత ప్రారంభం అవుతుం దని, అప్పటి నుంచి మాత్రమే కొంత వృద్ధి కనిపిస్తుందని నోమురా వివరిం చింది. 2017-18 ఆర్థిక సంవత్సరం రెండో అర్ధభాగంలో రెండంకెల ప్రగతి కనిపిస్తుందని వివరించారు. వివిధ విబాగాల వారీగాచూస్తే మధ్యతరహా భారీవాణిజ్యవాహనాలు ఎక్కువ ఒత్తిడి కి లోనయ్యాయి. వార్షిక పద్ధతిలోచూస్తే పెద్ద నోట్ల రద్దు తర్వాత ఈ కేటగిరీ 30శాతం అమ్మకాల్లో తగ్గుదల నమోదయిందని విశ్లేషించింది. ప్యాసింజర్‌ వాహణాల రం గం కూడా 11శాతం దిగజారింది. మారుతి సుజుకి వార్షిక నిర్వహణ షట్‌డౌన్‌ కొంత కారణం అయింది. అంతేకాకుండా ఉత్పత్తి దారులవద్ద ఉన్నపాతమోడల్‌ వాహణాలను క్లియర్‌ చేసుకోవడం కూడా ఇందుకు దోహదంచేసింది. అలాగే టూ వీలర్‌ రంగం కూడా 12శాతం క్షీణించిందని అంచనా వేసింది. హీరో మోటో కార్ప్‌ మరింతగా విక్రయాలు దిగజారాయని విశ్లేషించింది. గ్రామీణ ప్రాం తాల్లో కొనుగోళ్లు మందగించడంతో 30శాతం పడిపోయినట్లు వివరించింది.